OpenLLM-France/wikimedia huggingface dataset:
# Ar C’hasio reservet

| ◄ Ar Binigen | Ar C’hasio reservet | Ar Gontrition ► |
Dre Gasio reservet e c’hententer certen pec’hejo grevus pe dreize oc’h-unan pe abalamour d’o circonstanço, eus a bere ar pap, an Esquibien a reserv evite an absolven. Ar pap en Ilis universel, an Esquibien pep hini en e Escopti, o deus ar gouir da reservi an absolven eus a certen pec’hejo, hac ar C’honcil a Drant a brononç excumunuguen a enep piou benac a souten ar c’hontrel. Oll bouar an Ilis a so fontet voar an hini a roas J. C. d’an Ebestel ha d’an Esquibien heriterien eus an Ebestel. Ret eo en em derc’hel d’an articl-se eus ar fe, pe renonç d’an env. Chetu amàn an daulen eus ar c’hasio reservet en Escopti-màn.
1. Lazàn, blessàn, goal-dreti ur personaich religius, pe dindan an Urzio sacr. 2. Squei e Escop, e Berson. 3. Ar simoni. 4. Laquaat an tân en un Ilis pe el lec’h-all, pa ve denoncet hac excumunuguet an hini en defe groet an tolfæt. 5. Laëres ha forci ar plaço santel. 6. Falsifiàn al lisero a Rom. Rar eo e ve re-all reser vet d’an Tad santel.
1. Exerci ar magi, ar sorceres, an divineres, ha consulti ur sort tud. 2. Squei e dad, e vam, e dad coz, e vam goz, e dad caër, e vam gaër. 3. Squei an dud a Ilis pe religius ; dre an œuvr-se e voar excumunuguet. 4. Laquat da gousquet guenac’h ur buguel dindan an oad a ur bloa. 5. Laquat da gousquet er memes guele pot ha plac’h passeet pemp bloas. Ar priejo pere a laqua da gousquet gante bugale tremenet an oad a bemp bloas a gomet ur pec’het reservet. 6. Ar muntr volontær. 7. An avortamant. 8. Ar pec’het a impurete entre ar guerent bete an eil degre eus ar goad, pe guerent aliet memes dre alianç spirituel. 9. Laëres pot pe blac’h. 10. An avoultriach public. 11. Tana dre valiç. 12. 13. Excumunuguen a enep ar ravisserien a vado an Ilis. 14. En nosvesio, mar be ouspen dec a diavez, mæstr ha mæstres an ty hac an oll danserien a goez er c’has reservet, da laret eo, mar deo an dec personaich a diavez eus ur c’hart leo eus an ty. 15. An danso public epad an Offiço divin da Sul ha da Voel, ha goude cuz-eaul. 16. Eva ha rei da eva en hostelerio enpad an Offiç divin, etc.
21. Ar sacrilech, an abus impi evit ar superstition eus ar sacramant adorabl, ar c’hrêm sacr, an oleo, an dour biniguet ; ar pec’het a impurete entre personacho a bere unan a so consacret da Doue ; an dever a briedeles er plaç santel en peini emàn ar sacramant ; hac er memes plaç an disputo, ar c’hanno en presanç dec personaich, evel ar c’hanno gant scuil goad, ar laëronci eus un dra sacr en plaç profan, hac eus un dra brofan el lec’h santel. Mar deus el laëronci matier eus ur pec’het marvel. Dre dreo santel e c’hententer non pas epquen ar vessellio sacr, al lienaich, an ornamancho, ar golo, al levro hac ar pez so evit servich an Ilis, mæs memes arc’hant ar fabriq hac ar pez a so deposet evit usaich ha decoration an Ilis. 22. Ar fals testeni, ha gonit an testo, 23. Antren er C’houencho. 24. Pillàn an dud naufraget. 25. An heresi. 16. Ar sodomi, etc. 27. Ar c’homidiancho ; na sicour nac asistanç en fæçon ebet ; na dillat, etc., pe e cometer ar pec’het reservet. An duel hac ar spectatourien eus an duel, etc.
# Ar C’haz, ar gaerel hag ar c’honifl bihan

| ◄ Ar C’hi hag ar ster | An Daou Gaz hag ar marmouz  ► |
AR C’HAZ, AR GAEREL HAG AR C’HONIFL BIHAN
(Dioc’h galleg La Fontaine)
Ar gaerel, ’zo eun itron fin,  En em zilas, eur beurevez, E ti eur c’honiflig. Se na oa ket diez, P’edo Yann-vesk neuze pell eus e dam palez,  Mesk ar gliz hag an turkantin,  ’Hober d’an heol neve al lez.
Goude peuri, lampat, trei ha distrei lirzin, Hag heñ d’ar gaer endro. Petra ’wel er prenestr, Nemet Marc’harid koant ’tenna ’maes beg he fri ! — Fi d’em Doue ! ’meañ, ha neket me ’zo mestr ? Allas ! itron Godig, skarzet buhan ma zi ;  Tec’het deus a di ma zado  Evid ober lec’h d’e autro, Pe me hiso warnoc’h kement raz ’zo er vro ! — Plac’h he fri minaoued a respont dibreder : — Pep tachen douar zo d’an hini he c’hemer. Na bravañ penn-abeg, emei, d’hon em ganna : Eun toull, ha n’afec’h-c’houi ebars ’met o ruza ! Choas pa ve eur c’hastel, me garfe gout perak Ha pegouls, oe roet gant eul lezen bennak,
’Wit birwiken, na petra ’ta, Da Yann, mab pe niz Per, Jakez pe Wilhaouig, Kentoc’h ’wit da Baul, pe d’iñ-me ?  — Ar c’hustum, ar c’hiz, ’me Yannig, A eure d’iñ bezañ perc’hen reis em lojig,  Evel, ’rauk d’iñ, gwechall e oe Ma zad kun, ma zad kos, ma zad, a re da re : Pez a biaou ar re gos, war o lerc’h ’vez d’o map.  Ma c’homaer, daoust hag e sonj d’oc’h ’Ve furoc’h ho lezen : « Pep tra da neb a dap » ? — Ma, ma ! ’mei, kwit krozal pelloc’h, Mont da vezañ barnet gant an autrou Pilpouz. — Hemañ a oa eur c’haz ginidik a Gervouz,  War e zrem eur min dousik-douz ;
Tenv, lart evel eur c’ho, gant e grev flour ha hir, A veve chouchedik, sioul evel eur zant plouz, O paterat dalc’hmat, ker c’houek ha ken didrouz ! Hag a oa disket kaer kouls er gaou hag er gwir.
 Dirak pautr e feuren voulouz,  Pa oa kontant Yann deus ar choas,  O deus timat konpariset. Bisik a laras d’e : — Bugale, me ho pet, Deut tostoc’h d’iñ amañ, p’ am eus diskouarn kalet.  An oad zo kiriek d’iñ, siouas ! —  An daou loen dinec’h a dostas.  Kerkent ma wel ar vreutaerien  Tostik d’añ, kichen-ha-kichen,
Bisik-pilpouz, o teurl a bep tu e zibaou, A lak ane akord ous o dibri o daou.
Nag a gejer gwisket, deus ar re a zebr tud, A lak d’en em glewet ’slase poblou munud !
# Ar C’haor hac ar Bley.

| ◄ Ar Gedon spontet ep sujet. | Ar C’haor hac ar Bley. | Ar C’hy hac an Dànvad.  ► |
FABL 26.
Ar C’haor hac ar Bley.
Eur c’haor arauc ma partias
D’e hini bian a laras :
Ne zigoret da zen ebet
Qen a vezin-mèn distroët.
Ar bley en devoa ententet
Ar gourc’hemen e devoa gred,
Ma en em laca en tenor
Evit dont da c’houlen digor.
Pa voa en qichen a-ziavez
E commanças da chanch e voez,
Ha neuse en deus commandet
Ma vije deàn digoret.
Evit bea ennes moez ar c’haor
Mèn ne zigorin qet an or,
Rac dre ar faout a so enni
Mèn a voel scler avoalc’h ar bley.
Sans moral.
Eun dra eo hac a so meulabl
Ha d’ar vugale proﬁtabl
Da zenti eus ho zad ha mam ;
Dre gement-ze beza divlam :
Hac an dud yaouancq mad ho c’haus
Da glevet conseil ar re goz ;
Rac resonabl eo qement-ze :
Guelet ho deus muin evite.
# Ar C’has hac ar C’hog.

| ◄ Al Louarn hac ar Bouc’h. | Ar C’has hac ar C’hog. | Al Louarn hac an Drez.  ► |
FABL 72.
Ar C’has hac ar C’hog.
Eur c’has a lamme gant furi
Da gaout eur c’hog d’en maltreti.
Ne voye petra da laret
Evit e repren hep sujet :
Nemet dre importunite
Oll dud an ty a zifune ;
Gant e zotis vras o canàn,
Ne aille den repos gantàn.
Ar c’hog, o clascq en em escus,
A respont dezàn truezus :
Mèn a ra qement ze evit
Ma servijo dê en profit,
D’ho difuni mintin c’houlo,
Da vont abred d’ho labourio.
Qê, eme’r c’has, causeer coant,
Ze ne ampech n’en dout mechant.
Ar c’hog a c’hoante adarre
Clascq e excus da gement-ze.
Ar c’has ne c’hoante qet qemer,
A yez voas eus voas en coler.
Canjoly, meàn, reomp re,
Mæs ne achapi qet fet dê.
Sans moral.
Pretexto voalc’h a ve cavet
Ha qistiono fessonet
Pa ve c’hoant da ober droug chanch
Ha combajo d’an innoçanç.
Caer en deve lavaret mad
Resonio hac a ve valabl,
Persuadi qement so red,
Gred e vo goap eus e glevet. :
# Ar C’havel

| ◄ Disput etre daou Vreizad | Ar C’havel | Maro ar C’houer ► |
* Eur Breizad bihan zo ganet,
* Hag ar c’hleier o deus kanet
* Evit digemer er vuhe
* Ar bugel deût a berz Doue.
* Distro d’ar gêr braz ha bihan,
* E vê graet eun tennig alan,
* Eun ehan kreiz al labouriou,
* Eun tammig gouél kreiz ar boaniou.
* Digaset eo tomm war an dôl
* Ar zoubenn fresk kig-sall ha kôl,
* Ar gwella zoubenn vê debret
* Gant levenez pa vê pébret.
* Ar jistr a red er gwerennou,
* Hag heol Breiz a dol e vannou
* War dremm ar bugel o c’hoarzin
* En e gavel gwenn ha lirzin.
* Hag an tad kerkent o sevel
* E werenn ’trezek ar c’havel :
* « Joa ra ganin o saludi
* « An dekvet bugel deùt em zi.
* « Setu d’emp^eur mevel neve
* « Hag ouz e heul kant skoed leve,
* Gant ma savo grén ha difall
* Vel m’eo diwanet ar re-all.
* « Forz pegement a vugale
* « Pa vent divac’hagn da vale ;
* « Ni oa pemzek e ti va zad,
* « Holl hon deus graet fortuniou mad.
* « Ni koulskoude n’ hon deus netra
* « Med hon foan da c’honid bara ;
* « Poan divrec’h a gavimp bepred,
* « Ha Doue d’an nec’h pa vo red.
* « Ra kresko hon fôtrig bihan
* « D’ober ive fae war ar boan,
* « D’ober eur gwir Vreizad, eun dén
* « Reud e zivrec’h, stard e gredenn !
* « Ra vo, gant Doue d’e zikour,
* « Distagellet ha teodet flour
* « Da gomz ar yez koz brezonek,
* « Yez an dud eün ha kalonek ! »
* Neuze, kreiz ar stokadeg gwér,
* Pep-hini zistag e damm gér :
* « Yec’hed d’ar vamm, yec’hed d’an tad,
* « D’ar vugale avantur vad ! »
* Met duhont, er broiou uhel,
* Pa zigoue d’eur paour-kêz bugel
* Dont war eun tiad Brezoned
* Pell diouz o bro goz forbanet ;
* De ar vadeziant, alies,
* Vê devez a dristidigez
* Lec’h ne zonjer nemed eun dra :
* Eur genou muioc’h da vaga.
* Er c’hêriou vê red sellet piz
* Ouz ar gonidou ’dap ar miz ;
* Rak er c’hêriou ar vugale
* Ankoua digas leve gantê.
# Ar C’haz hag ar Marmous

| ◄ Peronel hag he fodad leaz | Ar C’haz hag ar Marmous | Al Leoun hag al Loan gornek ► |
Jilez an ormider, marmouz euz ar falla
Ha mignaon lip-dien, kaz euz ar re laerra,
Evel daou vreur, e’r memez ti,
A veve drant ha dizoursi,
Mignoun ar mestr oa dom Jilez
Ha mignaon mignoun ar vestrez.
Setu ama penaoz, heb beza kannet tamm,
E c’hellent, kouls pe gouls, ober meur a dro gamm.
Dom Jilez pa veze paket
Da virout na vije kannet
A zidostae, d’ar piltrottik,
A rea deg a deg siboudik,
A buche, var al leur-zi,
Kroaziet e zaouarn da bedi,
A rea kant ha kant mil ormid
Koulz pe wel hag eun tad ermit.
E’n eur skei var boul he galoun,
Atao en divize pardoun.
Mignaon eus e gostez, pa gleve c’hoez ar rost
Luch he lagad ha soun he lost.
A rede da gaout he vestrez.
Ober a rea tregont arvez :
En em dorcha ouz he losten,
En em ruilla var he barlen,
En eur lavared, hed-da-hed,
He gredo hag he japeled.
Atao e leac’h fest ar vaz
E veze flouret kein ar c’haz,
Griit arveziou, parlantit flour,
Hag e veac’h faoz evel an dour,
C’hui a vezo deuet mad
Gant mamm ha merc’h, gant mamm ha tad.
Goap a rit ? Neuz forz a ze
Kaloun an den, a gar fouge.
# Buhez ar Sent/1912/Philomena

| ◄ Yan-Mari Vianney | Philomena | Itron-Varia Hanter-Eost  ► |
Philomena a oa eur verc’hig vihan a veve en Rom, hag a skuilhas he gwad evit ar fe, en bloaveziou kentan ar pevare kantved.
He relegou a oe sebeliet en katakomb Santez-Priskilla, var hent Salaria.
Pempzek kant vla goude, d’ar 24 a viz mae 1802, e oe dizoloët he be ; war an ter deolen a stanke anezan e oa moullet eun heor, tri bir, eur bod palmez hag eur bod lili, gant ar geriou-man : Filumena Pax tecum : Bez en peuc’h, Philomena. En mesk an eskern e oa eur podadig gwad, dizec’het gant an amzer.
Tri bla goude ar gavaden-ze, eur beleg eus Mugnano, an ôtrou Lucia, a deuas da Rom da c’houlenn relegou eur zantez bennak evit e iliz, hag an ôtrou Pouzetti, mirer ar relegou, a roas d’ezan korf santez Philomena.
En eur zont d’ar gêr gant e denzor, an ôtrou Lucia a lojas en Napl, en ti eun den eus e anaoudegez, Anton Torres e hano. E bried a oa dalc’het war he gwele, daouzek vla a oa, gant eur c’hlenved ha ne oa pareans ebet evitan. Arôk mac’h eas eus he zi ar relegou santel, e oa pare mat.
Pobl Mugnano a reas d’o zantez neve eun digemer eus ar re laouennan, hag a zougas he relegou war eun ôter savet a-benn-kaer evit o miret.
Eiz devez goude, da c’hourreou an oferen, eur youc’haden skiltrus a lakas an iliz da dregerni ; lôsket oa gant eur vamm a wele he c’hrouadur dek vla, n’en devoa ket gallet betek neuze chom war e dreid, o vont d’ar red etrezek ôter santez Philomena.
Ar mirakl-ze a reas d’an dud dont niverusoc’h c’hoaz d’ar gousperou ; en o zouez e oa eur wreg eus a Avella, eur verc’h vihan daou vla ganti, bet klanv gant ar wrec’h, ha chomet dall abaoue. Leun a fe, ar vamm gristen-ze a yeas da benn uhelan an iliz, betek ôter ar zantez, hag o vezan soubet he biz en eoul ar c’hleuzeur alum dirak ar relegou, e c’hlebias daoulagad he bugel ; kerkent ar verc’h vihan a zigoras he daoulagad da sklerijen an de.
Kement-se a zigouezas epad ma oa ar beleg er gador, hag evel m’en devoa an holl c’hoant da welet ar plac’hig pareet, ar prezeger a zavas anezi en e gichen, hag he diskouezas d’ar bobl a ouelas gant ar joa.
Ar miraklou-ze, ha re-all diniver a deuas d’o heul, a lakas hano Philomena da vezan brudet dre ar bed kristen, hag er bla 1857, war c’houlenn eskob Nol, eman Mugnano en e eskopti, Gregor XVI a roas ôtre d’ober he gouel dre an Itali a-bez.
Person Ars en devoa eun devosion dener da werc’hez Mugnano, a lezhanve e zantez vihan. Gallet en devoa kaout darn eus he relegou, ha savet en devoa en e iliz eun ôter en he enor ; fellout a rê d’ezan lakat an dud da devel war e zantelez, en eur vrudan miraklou ar verzerez yaouank.
An hini ne gar ket ar groaz, a deuio a benn marteze d’en em zovetât, mes poan en devo ; bezan vezo eur steredennig en oabl an nenv ; an hini en devo gouzanvet ha stourmet evit an Otrou Doue, a lugerno evel eun heol kaer.
Person Ars.
# Buhez ar Sent/1912/Philip Beniti

| ◄ Symphorian | Philip Beniti | Berthele  ► |
Philip a deuas er bed en Floranz, en blaveziou kentan an XIII$^{et}$ kantved. Abred e gerent a zeskas d’ezan karet ar vad ha tec’hel diouz an droug. Ober a reas e studi en Pariz hag en Floranz, ha pa chomas er gêr eus ar skol, e oa eun doktor war ar vedesinerez.
Pempzek vla a oa neuze ’baoue oa diazezet Urz Servijerien ar Werc’hez Vari, war mene Senario, gant seiz marc’hadour pinvidik eus a Floranz. Philip a oe digemeret en Urz neve-ze, d’an 8 a viz gwengolo 1233, beleget eun nebeut blaveziou goude, ha hanvet da jeneral er bla 1267.
Da varo Klemant IV, ar gardinaled, bodet en Viterb, a c’hoantaas e lakat war Gador sant Per. Dal ma klevas an neventi-ze, en em dennas er gouelec’h, eur manac’h-all hag hen, hag e chomas eno kuzet, ken a ouezas e oa hanvet eur pab neve.
Goudeze en em lakas da brezek, hag e oe klevet en Avignon, en Pariz hag en meur a gêr-all eus a Frans hag eus an Alamagn. Rei rê da anaout dre-oll an devosion da seiz glac’har ar Werc’hez. Goude bezan bet daou vla evelse war bale, en em gavas en konsil-meur Lyon ; ac’hane e tizroas d’an Itali.
Kaout a reas e genvroïz rannet en diou gostezen : ar « Jelphed », a-du gant ar pab, hag ar « Jibelined », a-du gant an impalaer. N’espernas netra evit o unani, ha dre e zousder hag e gomzou e teuas erfin a benn da lakat an emgleo etreze. Koulskoude, bezan en devoe kalz da c’houzanv en meur a lec’h, hag eur wech, zoken, e oe dare d’ezan bezan lazet.
Evitan, eur manati ha ne heuilher ket ennan ar reolen pen-da-ben, elec’h bezan porz ar baradoz, a zo eur mor danjerus evit kement hini a zo ebarz ; abalamour da ze, e poanie da zantelât e venec’h muian m’halle.
Mervel a reas en Todi, en eur vriata kroaz Hon Zalver, a lezhanve e levr, d’an eizvet devez goude gouel Maria-Hanter-Eost 1285. War e ve, ar re dall a gavas ar gweled, ar re gamm ar c’herzed, ar re varo ar vue ; ha Klemant X, o klevet ar vrud eus ar miraklou-ze, a lakas ane-zan e-touez ar zent, er bla 1671.
Kalon Mari a zo ken tener en hon c’henver, ma n’eo kalonou ar mammou-all, holl a-unan, nemet evel eun tamm skorn en kichen he hini.
Ar wellan eus ar mammou a gastiz a-wechou he bugel, pa ra droug d’ezi ; skei ra gantan, zoken, ha ne gred ket ober fall. Ar Werc’hez santel ne ra ket evelse ; ken mat eo ma ne ziskouez d’imp nemet he c’harante ; kammed ne deu d’hon c’hastizan.
Ar Mab en deus e justis ; ar Vamm n’he deus nemet he madelez.
Person Ars.
# Merc’hed Kergroaz

| ◄ Ervoan Camus | Merc’hed Kergroaz | Marc’harit coant ► |
Selaouet hol, hol selaouet Eur bâl ’so newez gomposet (bis) Tiridi-tiridei, dei, dei, lam-toura  Toura tra la lei !!
Eur bâl ’so newez gomposet, Da verc’hed Kergroaz ez eo grêt.
 A zo grêt da verc’hed Kergroaz, O vont en noz da c’hoari ’r vaz.
 Treuzi reont diou ster, pe der, ’Tont d’ann nozwez da Draon-Maner.
 En Traon-Maner p’int arruet, N’eo ket da zansal ez int et ;
 Êt int d’he gambr gant ann otro, Da c’hoari ’n dinz hac ar c’harto.
 N’oa ket ’n nozwez peurachuet, Fortun ar merc’hed a oa grêt.
 Ar merc’hed paour-man a oele, Na gavent den ho c’honzolje ;
 Na gavent den ho c’honzolje, Med an otro, hennès a re.
’N otro lâre d’ezhe bepred : — Tawet, merc’hed, na oelet ket !
 Tawet, merc’hed, na oelet ket, ’Wit ho puhe na golfet ket,
 ’Wit ho puhe na golfet ket ; Met oc’h enor na laran ket.
 — Gwell eo ganin merwel mil gwech, Ewit coll ma enor eur wech,
 Rac an enor, pa ve collet, Ewit arc’hant n’hen caver ket !
 ’Wit laket ’n taboulin tro kêr, ’N enor kéz na deu ket d’ar gêr.
 Ha lost ar c’haz war ar min-glaz, ’N hini oar homan a oar c’hoas ;
 Ha gar ar gazec war ma scoa, Me ’m eus hi lâret ’wit netra ;
 Ha lost ar big war an drezen, Setu achu ma c’hanaouen.
(Mab Lucas).
# Mennad

| Mennad | Distro ar Barz ► |
* O te, ma c’henvreur ’a vevaz
* ’Tre ar Porz-Gwenn ha Roc’h-Allaz,
* Dremdost lec’h ec’h oun ma-unan
* Ganet d’ar vuez, o Gwiklan !
* Diouganer, Barz ha Merzer,
* Ro d’in-me nerz en peb amzer
* ’Vit sevel ma mouez eveldoud,
* N’euz forz penoz vo ma darvoud.
* Goude toullet ma daoulagad,
* Na pa ve distanket ma gwad
* Gant gwasker miliget ma bro,
* Gra d’in-me c’hoaz youc’hal, garo,
* Em diveza huanaden :
* Reuz d’an Estren ! Breiz da viken !
# Merc’hed Caudan

| ◄ Kemenerès Lannuon | Merc’hed Caudan | Groeg person Duault ► |
Selaouet hol, hac a clewfet
Eur zôn a newez gomposet ;
Eur zôn a newez gomposet,
Da vetc’hed Caudan ez eo grêt.
A zo grêt da verc’hed Caudan,
’Ia gant leaz dous d’ann Oriant ;
E-mant eno a ru da ru :
— Dimezell, ha leas ho pô-c’hu ?
Goerzet eo al leas a-la-fin,
Et eo ar merc’hed d’efa gwin :
Eun escod gwin ho deus efet, ’
Arc’hant da baëa n’ho deus ket.
Pa ’c’h a ’r verc’h-henan d’he sacodou,
Na gave diner nemed daou :
Ar merc’hed comans da oelo,
Hac ann hostiz d’ho diwisko.
Hac ar manac’h a zeu en ti :
— Merc’hed Caudan, petra faot d’ac’h-c’hui ?
— Eun escod gwin ho deus efet,
Arc’hant da baëa n’ho deus ket.
Hac ar manac’h a ieas d’he zac’h,
Paeo ’n escod, ha paeo iac’h.
Eur guele-noz oa ’n tal ann tan,
Lec’h m’hen eus grêt tri mab bihan.
— Heman vô roue, eun-all pab,
Eun all vô henvel euz he dad.
Ar merc’hed a zo gwillioudet,
D’ann hospital ez int casset.
D’ann ti public eo êt ar merc’hed,
Da lavaret d’ar soudarded :
— Arruët kement ma carfet,
Aman hol vefet servijet !
Mar fell d’ac’h-chui breman clewet
Piou ’n eus ar zon-ma composet,
Eo eur vandenn kemenerrienn,
O wriad indan eun derwenn ;
Faot n’ho doa leaz d’ho merenn,
Rac n’ ho doa bet nemed soubenn.
Merc’hed coant Caudan a fache,
O clewet canan ar zon-me.
Bezet drouc gant neb a garo,
Grêt eo ar zon, canet vezo,
Scrivet,eo d’imb war baper gwenn,
Ni hi c’hano, war bouez hon penn.
Canet gant Perrine Jorgelin.
# Mengleuzier Sant-Kadou hag ar Gannerez-dour

| ◄ Kimiad ar Pilhaouer | Mengleuzier Sant-Kadou hag ar Gannerez-dour | Gant ar voutaouerien ► |
D’an Aotrou F.-M. Bléas
* Da c’houlou-deiz, bep beure,
* Ez an e dounder Arre
* Dre eur garr-hent moan ha treuz,
* Toullet e-barz va mengleuz.
* Kentoc’h ’vidoun e vez c’hoaz
* War ribl ar poullou demc’hlas,
* Ar gannerez hegarat
* O prederia he neizad.
* Heman, er bloaz tremenet,
* ’N em gave ’n eur bern atred :
* Difenn ’raen e re vihan
* Ouz pep nec’hamant ha poan.
* Tristik ar vamm da genta
* ’Nije en-dro ’n eur grena,
* Nemet va damant d’he neiz
* ’Greskas em c’henver he feiz.
* Hag heb-dale, bep mintin,
* E veze laouen ouzin.
* ’Boe ’vevomp ’vel mignoned,
* A-hed an de a-gevret.
* A-us d’hon penn ar sparfell
* A blav war he diwaskell ;
* Nemet me ’oar gant evez
* Diwall va c’hompagnunez
* ’Benn bloaz, mar plij da Zoue,
* ’Raimp tiegez adarre,
* Ha ma pella ’pad ar goanv,
* D’ezi me a zougo kanv.
# Merc’hed Keriti

Oberennoù damheñvel pe handelvoù all zo ivez, gwelout Merc’hed Keriti (Duhamel).
| ◄ Zon martolod | Merc’hed Keriti | Potred An Oriant ► |
Zilaouet hol hac a glewfet (bis)
 Eur zôn zo newe gompozet :
 Ehamptira, tra la la laire,
 Ehamptira, tra la la la!
 Eur zôn ’zo newe gompozet :
Da verc’hed Keriti ’c’h ê grêt.
 Me a wel merc’hed Keriti
O tiskenn gra ann Abati ;
 Ganthe a zo pannerado
Crampous gwinis, boutaillado !
 Ar c’habitenn a lavare
Na d’he vartoloded neuze :
 — Lecomp ar chaloup var ar flod.
M’efomp ganthi da vord ann ôd ;
 M’efomp ganthi da vord ann ôd,
Da vèt ar merc’hed zo ’n c’hoant pôtr.
 Ma vije bolonte Doue,
Vije aman ’n Douar-Newe !
 Ma vije bolonte ’r Werc’hès,
Rajemp aman hon feskerès,
 Rajemp aman hon feskerès ; Entre ar Yulc’h ha Molanès ;
 Entre ar Yulc’h ha Molanès ;
’N ti Jan Hamon, ar zalerès ;
 ’N ti Jann Hamon, ar zalerès,
Teufemp d’ho kwelet aliès.
 Adieu Perros ha Pleranec,
Santès Barba, Beg ann Drinded !
 Adieu Penn-Briat, ewit mad,
Adieu, ma dous ! c’h an d’ho cuitad.
Ervoan Richard. Pampoul.
# Serr-noz

| ◄ Balafenn | Serr-noz | Ar feunteun zu ► |
Azezet e oa war lez an aven, O c’hortoz an hini a gare. Uhel e oa an heol pa zegouezhas er glen. …En-dro dezhañ e noze.
En halegoù e bleuñv ar vilzig a oa tavet ; War gorre ar c’hegid gwenn an nadoz-aer a vorede, hag eñ a c’hortoze ar plac’h na zeue ket.
E bevenn ar c’hornog e taskrene ruzoni, Skeud ar c’hegid gwenn a varve e-barzh an dour, Lano blot ar vorenn a bigne lizidour. Hag eñ a welas e oa o noziñ.
Sevel a reas goustad, Kemerout a reas en-dro gwenodenn an dorgenn, Hag an heol o vervel a skuilhas en aven Ur veradenn wad.
# Sellet euz ar C’hrist

| ◄ An Esklavach | Sellet euz ar C’hrist | Ar c’haera levr ► |
"Ar breur mager"
* 2.
* Ar c’hoant vrasa em euz da virviken da garet
* An eil ferson santel, adorabl euz an Drinded.
* Rag Jesus gant karante en deuz va fardounet.
* 3.
* Ia karante Jesus, te zo bepred admirabl
* Ha na chanchi biken, mes bepred out desirabl.
* Ra vezo ta meulet eur Zalver ken adorabl.
* 4.
* Ra vezi, ma Jesus, enpad an eternite,
* Meulet trugarekeet gant ar zent, an aele,
* Ouzit ra choumo stag da virviken va ine.
# Sent koz Breiz-Izel, ni ho ped

| ◄ Kanomp, kanomp da virviken (ar Skol-gristen) | Sent koz Breiz-Izel, ni ho ped (ar Velegiez) | Eus an Arvor, ar Menez (an Oferenn-nevez) ► |
pe ton CXXXIV
* Diskan.
* Sent koz Breiz-Izel, ni ho ped
* Savit beleien war ar bed.
* Roit digor da c’halv Doue
* E kalonou ar vugale. (2 w)
* Kelennet gant kerent kristen,
* C’houi ’zo skouer vat ar veleien ;
* ’vel ho tud, hon mamm hag hon tad
* ’c’houlenno ’vidomp ar mennad.
* Hon eskopti ’zo ezommek ;
* Prestik ’ vo parroz hep beleg,…
* Met hon pedenn ’vo selaouet,
* Hag an eneou skoazellet.
* Ar beleg ’zo eun den dispar :
* N’eus ket kaeroc’h war an douar.
* N’eus ket koulz bennoz hag enor
* ’get mab beleg e Bro-Arvor.
* Ar beleg ’lak war an aoter
* Korf ha gwad Jezuz, hon Salver
* Ar burzud-se en oferenn
* A santela ar bed kristen.
* ’vit chom ganimp war an douar,
* Kendalc’h e varo er C’halvar,
* Jezuz ’glask bepred ebestel
* E pep parroz a Vreiz-Izel.
* Ar beleg ’ro ar wir vuhe(z)
* Dre ar Vadeziant d’an ene ;
* D’ar c’hristen kouezet er pec’hed
* E ro ar peuc’h hag ar c’hlanded.
* Ar beleg ’sav an tiegez
* War sichenn ar Briedelez.
* Kelenn a ra ar priejou
* Da sevel o bugaligou.
* Ar beleg, pa zeu ar maro,
* A ren an ene d’e wir vro.
* En ano Jezuz, ’eo Salver
* ’vit ar poblou, ’-hed an amzer.
* Ar beleg a zalc’h plas Doue,
* ’n eur zezrevell ar Wirione(z).
* E skridou kaer an Aviel
* ’man ar garantez divarvel.
* Ar Feiz hag ar vuhez kristen
* A dle bleunia e pep tachenn ;
* Kerkoulz e pell-bro ’vel e Breiz,
* Beleien ’zo ezomm e-leiz.
* Da labourat gant ar beleg,
* Doue ’c’houlenn tud kalonek,
* Leaned ha leanezed,
* Er skol mistri ha mestrezed.
* Galv Doue da veza beleg
* ’zo eur c’hreunenn ken talvoudek
* Ma tleer pedi an Hader
* Da hada stank greun an Aoter.
B.-L.
# Seziz Gwengamp

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Seziz Gwengamp (1846)
* Seziz Gwengamp (1867)
* Seziz Gwengamp (1883)
E Soniou Breiz-Izel, gant Fañch an Uhel :
E Gwerziou ha Soniou Breiz-Izel, gant Maurice Duhamel :